เบิกงบไปฝาก
การเบิกจ่ายงบประมาณของหน่วยงานราชการต่างๆ เริ่มปรับตัวดีขึ้นเห็นกันจะจะ จากตัวเลขเบิกจ่ายงบฯ ลงทุน
30 พ.ค. 2558

การเบิกจ่ายงบประมาณของหน่วยงานราชการต่างๆ เริ่มปรับตัวดีขึ้นเห็นกันจะจะ จากตัวเลขเบิกจ่ายงบฯ ลงทุนภาครัฐเริ่มขยับตัวขึ้น
ตัวเลขที่สูงขึ้นทำให้รัฐบาลใจชื้นว่า การลงทุนภาครัฐที่คาดหวังจะให้มาเป็นตัวกระตุ้นเศรษฐกิจแทนการส่งออกและการบริโภคของเอกชนเริ่มจะออกไปให้เห็นแล้ว ถือว่าเป็นสัญญาณที่ดี
แม้จะไม่เห็นการลงทุนของรัฐว่าไปลงทุนตรงไหน ลงทุนอะไร แต่ตัวเลขใช้เงินสูงขึ้นก็ถือว่ามีผลงานแล้ว ที่นายกฯ บิ๊กตู่ ขู่ฮึ่มๆ ว่า ข้าราชการคนไหนไม่ทำงาน ก็จะต้องสับเปลี่ยนตำแหน่งให้งานมันเดิน
แต่เงินที่หน่วยราชการเบิกจ่ายไปนั้น ยังไม่ได้ออกไปลงทุนอะไรเป็นชิ้นเป็นอัน รัฐบาลให้เบิกก็ต้องเบิก เมื่อไม่รู้จะเอาเงินไปไว้ที่ไหน ก็แห่กันเอาไปฝากไว้ที่ธนาคารกรุงไทย นัยว่าพักบัญชีไว้ก่อน
ข้าราชการแก้ปัญหาชีวิตตัวเองด้วยการไปสร้างปัญหาชีวิตให้คนอื่น ธนาคารกรุงไทยเลยมีเงินฝากบวมขึ้นมา แต่สินเชื่อปล่อยไม่ออก ต้องอมต้นทุนการเงินสูงกว่าแบงก์อื่นเอาไว้ งานนี้ เสี่ยต่อ วรภัค ธันยาวงษ์ เอ็มดีแบงก์ต้องใช้ฝีมือบริหารสภาพคล่องขั้นเทพ สภาพคล่องท่วมแบงก์ขนาดนี้บริหารไม่ง่ายนะครัช